460.06 ORDNI DWAR L-IMPLIMENTAZZJONI TAL-KLAWSOLA TA’ SALVAGWARDJA L-AVVIŻ LEGALI 234 tal-2004, kif emendat bl-Avviżi Legali 27 tal-2005 u 427 tal-2007. L-AVVIŻ LEGALI 234 tal-2004, kif emendat bl-Avviżi Legali 27 tal-2005 u 427 tal-2007. 1. It-titolu ta’ dan l-Ordni hu l-Ordni dwar l-Implimentazzjoni tal-Klawsola ta’ Salvagwardja. Tifsir. Emendat: A.L.27 tal-2005. Kap. 460. 2. F’dan l-Ordni, kemm-il darba r-rabta tal-kliem ma teħtieġx xort’oħra: "l-Att " tfisser l-Att dwar l-Unjoni Ewropea; " l-awtorità kompetenti " tfisser il-Ministeru responsabbli għall-qasam tal-agrikoltura; "klawsola ta’ salvagwardja " tfisser il-liġi li tikkontempla l-possibilità li jiġu applikati miżuri protettivi skond ma hemm provdut fl-artikolu 37 tat-Trattat u fl-artikolu 7(A)1(ċ) tal-Anness XI tat-Trattat, għall-prodott i mniżżla fl-Anness ma’ dan l-Ordni; " il-Komunità " tfisser it-territorju tal-pajjiżi li huma membri tal-Komunità Ewropea; " il-Kummissjoni " tfisser il-Kummissjoni tal-Unjoni Ewropea; " il-Ministru " tfisser il-Ministru responsabbli għall-qasam tal-agrikoltura; "persuna " tfisser persuna naturali jew korp magħqud; "prodotti " tfisser prodotti ġejjin mill-Komunità kif ukoll dawk ġejjin minn barra l-Komunità jekk ma jkunx speċifikat mod ieħor; "Qorti tal-Appell " tfisser il-Qorti tal-Appell kif kostitwita skont l-artikolu 41(6) tal-Kodiċi ta’ Organizzazzjoni u Proċedura Ċivili; Kap. 12. Kap. 12. "Stati Membri " tfisser pajjiżi li huma membri tal-Komunità Ewropea; " it-Trattat " tfisser it-trattat kif imfisser fl-Att; "wasliet " tirreferi għal wasla ta’ prodotti f’Malta minn Stat Membru ieħor tal-Komunità Ewropea. 3. Sorveljanza tas-suq. (1) L-awtorità kompetenti għandha tissorvelja s-suq sabiex issegwi u tiddetermina l-wasliet kif ukoll l-iżvilupp tal-kummerċ f’Malta tal-prodott i mniżżla fl-Anness. (2) L-awtorità kompetenti għandha tieħu dawk il-miżuri neċessarji sabiex timplimenta s-sistema ta’ sorveljanza msemmija fis-subartikolu (1). B’mod partikolari, tista’ titlob lill-kummerċjanti sabiex jirrappurtaw b’mod regolari il-kwantitajiet, il-prezzijiet ta’ bejgħ bl-ingrossa u l-oriġini ta’ prodott i mniżżla fl-Anness. (3) Fl-implimentazzjoni tad-disposizzjonijiet ta’ dan l-Ordni, l-awtorità kompetenti għandha tqis informazzjoni miġbura permezz: (a) tar-Regolament tal-Kummissjoni (KE) 599/2004 dwar l-adozzjoni ta’ mudell ta’ ċertifikat u rapport ta’ spezzjoni armonizzati dwar il-kummerċ intra-komunitarju fl-annimali u prodotti ġejjin mill-annimali; (b) ta’ obbligi ta’ avviż u rappurtaġġ li joħorġu mill-liġi Komunitarja dwar kummerċ intra-komunitarju fl-annimali u fil-prodotti kollha msemmija fid-Direttiva tal-Kunsill 90/425/KEE, il-prodotti kollha ġejjin mill-annimali msemmijin fid-Direttiva tal-Kunsill 89/662 u li dwarhom ikun meħtieġ ċertifikat tas-saħħa, uby-products tal-annimali msemmija fir-Regolament (KE) Nru 1774/2002 tal-Parlament Ewropew u tal-Kunsill u li dwarhom ir-regoli jeħtieġu avviż bil-quddiem; (ċ) ta’ obbligi ta’ avviż u rappurtaġġ dwar prodotti ġejjin minn barra l-Komunità; u (d) ta’ obbligi ta’ avviż u rappurtaġġ oħra dwar il-prodott i mniżżla fl-Anness. 4. (1) Skont l-Artikolu 37 tat-Trattat u bla ħsara għall-awtorizzazzjoni minn qabel tal-Kummissjoni, il-Ministru jista’ jadotta miżuri protettivi skont ma jistgħu jkunu meħtieġa għall-implimentazzjoni tal-Klawsola ta’ Salvagwardja u jista’ jieħu dawk il-miżuri kollha u jagħmel dawk id-disposizzjonijiet li jistgħu jkunu meħtieġa sabiex jagħti effett lill-miżuri protetti vihekk adottati. (2) Għall-finijiet ta’ dan l-artikolu, kull restrizzjoni li tista’ ssir fuq id-dħul ta’ prodotti fis-suq li tista’ tiġi prevista biex jiġu implimentati l-miżuri protettivi, tista’ tieħu l-forma ta’ ċertifikati għad-dħul fis-suq maħruġa taħt il-proċeduri li hemm provdut dwarhom f’dan l-Ordni. 5. Ċertifikati għad-dħul fis-suq. (1) Iċ-ċertifikati għad-dħul fis-suq għandhom jinħarġu mill-awtorità kompetenti lil kull persuna li tippreżent applikazzjoni biex iddaħħal x’uħud mill-prodotti jew il-prodott ikollha mniżżla fl-Anness: (a) għal kwantitajiet fissi jew kwantitajiet massimi u għal perjodu fiss ta’ validità, u (b) l-iktar tard, fi żmien tliet ġimgħat mid-data tal-għeluq tas-sejħa għal applikazjonijiet għal ċertifikati għad-dħul fis-suq maħruġa mill-awtorità kompetenti. (2) Jekk il-kwantitajiet speċifikati fl-applikazzjonijiet ikunu jaqbżu l-kwantitajiet previsti mill-awtorità kompetenti għalkemm ikun jiflaħ is-suq bis-saħħa tal-implimentazzjoni tal-Klawsola ta’ Salvagwardja, l-awtorità kompetenti għandha tnaqqas dawk il-kwantitajiet mitluba skond il-każ u b’mod proporzjonali wara li tqis kemm ikunu daħlu prodotti u kif ikun żviluppas-suq qabel l-implimentazzjoni tal-Klawsola ta’ Salvagwardja. (3) Prodotti li joriġinaw mill-Komunità ma għandhom, f’ebda każ, jingħataw trattament anqas favorevoli minn prodotti li joriġinaw minn barra l-Komunità. 6. Garanzija ta’ sigurtà. Meta jinħareġ ċertifikat għad-dħul fis-suq għandu jitħallas depożitu mill-kummerċjant, bħala garanzija ta’ sigurtà, sabiex jiġi assikurat li l-prodotti li dwarhom ikun japplika dak iċ-ċertifikat ikunu ser jiddaħħlu fis-suq Malti matul il-perjodu ta’ validità taċ-ċertifikat. Il-garanzija ta’ sigurtà għandha tkun ta’ ħamsin fil-mija tal-prezz tal-bejgħ bl-ingrossa tal-kwantità li dwarha jkun validu ċ-ċertifikat: Iżda l-garanzija ta’ sigurtà msemmija f’dan l-artikolu għandha tintradd lura lill-kummerċjant wara li jġib prova lill-awtorità kompetenti li l-prodotti u l-kwantitajiet imniżżla fiċ-ċertifikat għad-dħul fis-suq ikunu ddaħħlu fis-suq Malti matul il-perjodu ta’ validità taċ-ċertifikat. Għal dan il-għan il-prova titqies li tkun biżżejjed jekk din tiġi ppreżentata fuq il-formola adatta u tkun tinkludi informazzjoni dwar: (a) il-kwantitajiet tal-prodotti rispettivi; (b) il-perjodu jew perjodi ta’ kunsinna; (ċ) il-fornitur tal-prodotti; (d) l-isem u l-indirizz tal-kummerċjant li kien responsabbli għall-ewwel bejgħ f’Malta; u (e) fuq talba tal-awtorità kompetenti, fatturi li jiġu ppreżentati. 7. Sospensjoni ta’ ċertifikati għad-dħul fis-suq. Iċ-ċertifikati għad-dħul fis-suq għandhom jiġu sospiżi għal dak iż-żmien stabbilit mill-Kummissjoni skont kull deċiżjoni li tittieħed skont l-Artikolu 37 tat-Trattat. 8. Informazzjoni, records tal-kummerċ u inspezzjonijiet. (1) Għall-fini ta’ dan l-Ordni, l-awtorità kompetenti tista’ tispezzjona kull dokument rilevanti u tista’ ukoll tidħol fil-bini kummerċjali u l-imħażen tal-kummerċjanti biex titlob l-informazzjoni rilevanti sabiex tiżgura l-implimentazzjoni adegwata ta’ dan l-Ordni. Kull spezzjoni bħal dik tista’ ssir biss waqt il-ħinijiet tax-xogħol jew wara li jiġi miftiehem ħin. (2) Il-kummerċjanti għandhom iżommu r-records kollha tal-kummerċ, inklużistocks, u għandhom jirrappurtaw lill-awtorità kompetenti kull informazzjoni jew data li tista’ tintalab skont dan l-Ordni. Ir-records kummerċjali għandhom jinżammu għal perjodu ta’ ħames snin sakemm ma jiġux stipulati perjodi itwal taħt liġijiet oħra minbarra dan l-Ordni. 9. Ksur ta’ disposizzjonijiet u multi amministrattivi. Emendat: A.L.27 tal-2005; A.L.427 tal-2007. (1) Persuna tikser dan l-Ordni meta: (a) ma tippreżentax jew tippreżenta b’mod żbaljat jew mhux sħiħ data jew informazzjoni li tista’ tkun meħtieġa mill-awtorità kompetenti skont dan l-Ordni; (b) tikseb ċertifikat għax tkun tagħat informazzjoni falza jew mhux sħiħa; (ċ) tkun responsabbli għall-wasla f’Malta ta’ prodott i mniżżla fl-Anness li ma jkollhomx ċertifikat għad-dħul fis-suq meta dak iċ-ċertifikat ikun meħtieġ skont dan l-Ordni; (d) tixtri minn Stati Membri oħra tal-Unjoni Ewropea jew minn barra l-Komunità, mingħajr ma jkollha ċ-ċertifikat għad-dħul fis-suq meħtieġ, prodott i mniżżla fl-Anness meta dawn ikunu meħtieġa li jkollhom ċertifikat; (e) tonqos milli żżomm records kif meħtieġ b’dan l-Ordni. (2) Kull min jikser id-disposizzjonijiet ta’ dan l-Ordni jeħel multa amministrattiva li, għall-ewwel reat, tkun ta’ mhux anqas minnelfejn, tliet mija u disgħa u għoxrin euro u sebgħa u tletin ċenteżmu (€ 2, 329.37) u mhux iżjed minn ħdax-ilelf, sitt mija u sitta u erbgħin euro u sebgħġa utmeninċenteżmu (€ 11, 646.87) kif ukoll multa amministrattiva oħra ta’ mhux anqas minn tmienja u ħamsineuro u tlieta u għoxrin ċenteżmu (€ 58.23) u mhux iżjed minn mija u sittax-il euro u sebgħa u edrbgħ in ċenteżmu (€ 116.47) għal kull ġurnata sussegwenti li r-reat jibqa’ jseħħ fiha. F’każi oħra ta’ reat il-multa amministrattiva tkun ta’ mhux anqas minn ħdax-ilelf, sitt mija u sitta u erbgħin euro u sebgħġa utmeninċenteż mu (€ 11, 646.87) u mhux iżjed minn tlieta u għoxrinelf, miejnu tleta u disgħin euro u tlieta u sebgħ in ċenteżmu (€ 23, 293.73) kif ukoll multa amministrattiva oħra ta’ mhux anqas minn mija u sittax-il euro u sebgħa u edrbgħ in ċenteżmu (€ 116.47) u mhux iżjed minn mitejnu tnejnutletineurouerbgħa u disgħ in ċenteżmu (€ 232.94) għal kull ġurnata sussegwenti li r-reat jibqa’ jseħħ fiha. (3) Meta jkun qiegħed jiġi stabbilit l-ammont tal-multa amministrattiva għandha partikolarment titqies in-natura u l-gravità tal-ksur tal-liġi, kemm ikundam dan il-ksur u l-impatt li dan ikollu fuq is-suq. 10. Proċedura għall-multi amministrattivi. Miżjud: A.L.27 tal-2005. (1) Qabel ma jiġu imposti multi amministrattivi, l-awtorità kompetenti għandha tavża bil-miktub lill-persuna konċernata li tista’ tiġi imposta multa amministrattiva, u tgħarrafha bl-ammont tal-penali li tista’ tiġi imposta u r-raġunijiet speċifiċi li dwarhom dintista tiġi imposta, filwaqt li tagħti lil dik il-persuna perjodu ta’ mhux anqas minn għaxar tijiem skont ma jiġi stabbilit mill-awtorità kompetenti li jkunu adatti fiċ-ċirkostanzi, u matul dak il-perjodu dik il-persuna tista’ tagħmel is-sottomissjonijiet tagħha lill-awtorità kompetenti. (2) Qabel ma jiġi deċiż jekk għandhiex tiġi imposta multa amministrattiva, l-awtorità kompetenti għandha teżamina s-sottomissjonijiet li jkunu sarulha, jekk dawn ikunu saru, taħt is-subartikolu (1). (3) Jekk wara l-iskadenza tal-perjodu li matulu jistgħu jsiru s-sottomissjonijiet skont is-subartikolu (1), l-awtorità kompetenti tqis li dik il-persuna ma tkuntat ebda prova valida jew raġunijiet li juru li l-multa amministrattiva msemmija fis-subartikolu (1) ma għandhiex tiġi imposta, l-awtorità kompetenti tgħaddi biex timponi multa amministrattiva skont dan l-Ordni u għandha tgħaddi biex tavża lil dik il-persuna bil-miktub bix-xorta tal-ksuru bl-ammont tal-multa amministrattiva li tkun dovuta. (4) Kap. 12. Kap. 12. In-notifika msemmija fis-subartikolu għandha, mingħajr preġudizzju għad-dritt ta’ appell taħt l-artikolu 13(2), wara li tkun notifikata kopja tagħha permezz ta’ att ġudizjarju lill-persuna indikata fl-avviż, tikkostitwixxi titolu eżekuttiv għall-finijiet u effetti kollha tat-Titolu VII tat-Taqsima I tat-Tieni Ktieb tal-Kodiċi ta’ Organizzazzjoni u Proċedura Ċivili. (5) Kap. 12. Kap. 12. Minkejja d-disposizzjonijiet tal-artikolu 256(2) tal-Kodiċi ta’ Organizzazzjoni u Proċedura Ċivili, it-titolu eżekuttiv imsemmi fis-subartikolu (4) ma għandux ikun eżegwibbli qabel ma jgħaddu tletinġurnata minn meta jiġi avżat l-att ġudizzjarju hemm imsemmi: Iżda meta jkunu bdew proċeduri ta’ appell dwar xi multa amministrattiva skont l-artikolu 13(2), dak it-titolu eżekuttiv ma jkunx eżegwibbli sakemm il-Qorti tal-Appell ma tiċħadx l-appell jew kemm-il darba l-proċeduri tal-appell ma jkunux ġew deżerti jew ikunu ġew imwaqqfa mingħajr ma tingħata deċiżjoni finali: Iżda wkoll, meta l-Qorti tal-Appell tikkonferma jew tvarja l-ammont ta’ multa amministrattiva, it-titolu eżekuttiv imsemmi fis-subartikolu (4) għandu japplika sal-limitu tal-multa kif konfermat jew varjat mill-Qorti tal-Appell u jkun eżegwibbli wara s-sentenza ta’ dik il-Qorti. 11. Ksur minn korpi magħquda. Miżjud: A.L.27 tal-2005. Meta jkun hemm ksur ta’ dan l-Ordni kif imsemmi fl-artikolu 9(1) li jsir minn korp magħqudu jiġi ppruvat li l-ksur ikun sar bil-kunsens jew bl-involviment, jew ikun attribwibbli għal negliġenza gravi ta’ persuna li tkun id-direttur, manager, segretarju jew uffiċjal ieħor, ikun kif ikun deskritt, tal-korp magħqud jew ta’ persuna li tkun qiegħda taġixxi f’xi kapaċità bħal dik, jistgħu jsiru proċeduri kemm kontra dik il-persuna, kemm kontra l-korp magħqud, u dik il-persuna tista’ tirċievi piena daqs li kieku kienet responsabbli għal dak il-ksur ta’ li [i. 12. Dritt ta’ appell. Miżjud: A.L.27 tal-2005. Għandu jkun hemm dritt ta’ appell lill-Qorti tal-Appell minn deċiżjonijiet tal-awtorità kompetenti li jimponu multi amministrattivi skont dan l-Ordni. 13. Proċedura tal-appell. Miżjud: A.L.27 tal-2005. (1) Il-proċedura li għandha tiġi segwita fl-appell dwar multi amministrattivi li ġew imposti mill-awtorità kompetenti għandha tkun regolata skont id-disposizzjonijiet ta’ dan l-artikolu. (2) Persuna li tiġi avżata permezz ta’ att ġudizjarju kif imsemmi fl-artikolu 10(4) tista’, fi żmien tletinġurnata mid-data ta’ dak l-avviż, tippreżenta appell quddiem il-Qorti tal-Appell li permezz tiegħu toġġezzjona għal multa amministrattiva li tkun ġiet hekk stabbilita. (3) Il-Qorti tal-Appell ma għandhiex is-setgħa li tannulla multa amministrattiva kif hawn qabel imsemmija ħlief meta dik il-multa ma tkunx tista’ leġittimament tiġi imposta fiċ-ċirkostanzi tal-każ jew jekk skont il-liġi ma tkunx tista’ tigi stabbilita mill-awtorità kompetenti, tenutkont tal-prinċipju tal-proporzjonalità. (4) Il-Qorti tal-Appell għandha minnufih tiffissa d-data għas-smigħ tal-appell kemm jista’ jkun malajr, u f’kull każ din ma għandhiex tkun ta’ aktar minn erbgħin ġurnata mid-data tan-notifika tal-appell lill-awtorità kompetenti. (5) L-appell u n-notifika tad-data stabbilita għas-smigħ tiegħu għandha tiġi notifikata lill-awtorità kompetenti minnufih, u l-awtorità kompetenti għandha tippreżenta r-risposta tagħha relattiva fi żmien għoxrin ġurnata mid-data tan-notifika tal-appell. (6) Id-deċiżjoni tal-Qorti tal-Appell dwar appell kif imsemmi fis-subartikolu (2) fejn tiġi konfermata l-multa imposta mill-awtorità kompetenti jew it-tnaqqis ta’ dik il-multa, tgħaddi lil dik il-multa f’ġudikat. 14. Smigħ ta l-appell u deċiżjoni dwar u. Miżjud: A.L.27 tal-2005. (1) Meta l-Qorti tal-Appell tkun qegħda tiddeċiedi dwar xi appell, il-Qorti għandha tqis il-merti tal-każ u tista’ tikkonferma jew tannulla, fit-totalità jew biss f’parti, id-deċiżjoni li tkun ġieta ppellata, billi timmotiva d-deċiżjoni tagħha. (2) Kap. 12. Kap. 12. Id-disposizzjonijiet tal-Kodiċi ta’ Organizazzjoni u Proċedura Ċivili dwar is-smigħ ta’ appelli għandhom japplikaw għall-appell ippreżentati taħt dan l-Ordni. 15. Fuq mintaqa’ l-prova. Miżjud: A.L.27 tal-2005. Meta fi proċeduri li jkollhom x’jaqsmu mal-allegat ksur ta’ dan l-Ordni, tinqala’ l-kwistjoni li tinvolvi jekk kummerċjant kienx l-importatur ġewwa Malta ta’ prodotti regolati b’dan l-Ordni, kummerċjant li jinsab li jkun fil-pussess ta’ dawk il-prodotti għandu jitqies li jkun importatur ta’ dawk il-prodotti sakemm huwa ma jġibx prova kuntrarja.